laion/Wikipedia-Exotic huggingface dataset:
טוברמורי

טוברמורי (בגאלית סקוטית: Tobar Mhoire) היא בירתו של האי מול (Mull) באיים ההיברידיים בסקוטלנד. ממוקם בחלקו הצפון-מזרחי של האי ליד פתחו הצפוני של "מיצר מול" (Sound of Mull). אוכלוסייתה של טוברמורי מונה כ-700 תושבים, והיא הוקמה סביב נמל דייגים הנמצא בעיירה בשנת 1788. את העיירה תכנן המהנדס תומאס טלפורד (Thomas Telford). על פי הפולקלור המקומי, ספינה של הארמדה הספרדית, Galeon de Florencia, טבעה במפרץ בו יושבת העיירה בשנת 1588 כאשר על סיפונה אוצר. הטביעה יוחסה לקללתה של מכשפה מקומית. המלחין פליקס מנדלסון ביקר בעיירה בשנת 1829 וביקורו מונצח בפסטיבל שנתי. כמו כן בכל שנה מתקיים בעיירה פסטיבל מוזיקת פולק סקוטית. מבנים רבים בטוברמורי, בעיקר חנויות ומסעדות, צבועים בצבעים בהירים שונים, בעיני רבים זו נחשבת לתעודת הזהות של העיירה. סדרת הילדים הסקוטית "בלמורי" (Balamory) מצולמת בעיירה על רקע הבתים הצבעוניים. בטוברמורי ישנו גם מוזיאון של האי מול, מזקקת ויסקי המייצרת ויסקי הנקרא "Tobermory" ומרכז אמנויות. התנועה אל העיירה וממנה היא באמצעות מעבורות המקשרות אותה אל יתר סקוטלנד. מקור השם טוברמורי הוא מן השפה הגאלית "טובאר-מוייר", "Tobar Mhoire" שפירושו "הבאר של מרים". השם מתייחס לבאר הממוקמת בסמוך לעיירה שהוקדשה בזמני קדם למרים הבתולה. מגדל השעון בטוברמורי; תרומת סופרת המסעות הוויקטוריאנית איזבלה בירד לזכר אחותה הנרייטה שהייתה תושבת העיר מדיה וקבצים בנושא טוברמורי בוויקישיתוף אתר האינטרנט הרשמי של טוברמורי
כף יד

כף היד היא איבר זוגי הנמצא משני צדי גוף האדם, בקצה של כל יד. כף היד משמשת לאחיזה, ושליטה מבוקרת באצבעות היא אחד המאפיינים של האדם. בכף היד יש חמש אצבעות, ששמותיהן: אגודל, אצבע, אמה, קמיצה וזרת. מיקומו של האגודל כאצבע נגדית לשאר האצבעות הוא המאפשר לאדם לתפוס חפצים ולהשתמש בכלים עדינים. בראש כל האצבעות גדלות ציפורניים בחלק החיצוני של כף היד. בפנים כף היד נראים מעין קווים החרוטים על העור. שפת סימנים של חרשים היא שפה טבעית שמילותיה (כלומר – סימניה) בנויות משלושה מרכיבים הכרחיים: צורת כף היד, תנועת כף היד ומיקום כף היד ביחס לגוף. גם בקרב השומעים קיים רפרטואר נרחב של תנועות ומחוות ידיים לשם תקשורת, בחלקו נובע משפת גוף ובחלקו נשען על מוסכמות תרבותיות. דוגמאות: לחיצת ידים הצדעה טפיחה בכף היד על כתף הזולת כברכה או כסימן לחברות טפיחה בכף היד על שולחן – להדגשת חשיבות דברים שנאמרו תנועת ביטול או סילוק, יכולה להתפרש באמצעות הרחקת כף היד מהגוף איגרוף היד בעת כעס (כסובלימציה של הכאה) צדה הפנימי של כף היד הוא אזור נקי לחלוטין משערות. מצב זה הביא ליצירת הביטוי "עד שיצמחו שערות בכף היד" לתיאור אירוע שלא יתרחש לעולם. דוגמה לביטוי זה מופיעה בסיפורו של ש"י עגנון, "בלבב ימים" (עמ' תקו): "שפעם אחת היו מספרים בביאת המשיח פשט הוא את ידו ואמר, כשם שאפשר לכף ידי שיצמח עליה שער כך אפשר שיבוא המשיח. לא הספיק להחזיר את ידו עד שהעלתה שער." בהקשר אחר, צמיחת שערות בכף היד מוצגת כעונש טבעי (דמיוני) הצפוי למי שמרבה באוננות. יד מישוש בליטת כף היד בליטת תת-כף היד עצמות שורש כף היד פטיש לכפות ידיים כוח אחיזה "יד" מתוך האנציקלופדיה הרפואית הלכתית, באתר מכון שלזינגר כף יד, באתר אנציקלופדיה בריטניקה (באנגלית) יד, דף שער בספרייה הלאומית
ז'ינט נבה

ז'ינט נבה (בצרפתית: Ginette Neveu;‏ 11 באוגוסט 1919 – 28 באוקטובר 1949) הייתה כנרת צרפתייה מחוננת. נבה נולדה בפריז למשפחה מוזיקלית שבין בניה היה המלחין שארל-מארי וידור. היא למדה נגינה בכינור ואחיה, ז'אן-פול נבה, למד נגינה בפסנתר. ז'ינט למדה אצל אמה והתגלתה כילדת פלא בגיל שבע בנגינת הקונצ'רטו לכינור של מקס ברוך עם התזמורת הסימפונית של קלן בפריז. היא המשיכה ללמוד אצל לין טלואל וז'יל בושרי בקונסרבטואר של פריז, ולבסוף השלימה את הכשרתה המוזיקלית בהנחיית ג'ורג'ה אנסקו, נדיה בולאנז'ה וקרל פלש. בגיל 15 השיגה נבה מוניטין בינלאומי כאשר זכתה בתחרות הכינור על שם הנריק וייניאבסקי, ראשונה בין 180 מתחרים, ביניהם וירטואוז הכינור לעתיד, דוד אויסטרך, שהגיע למקום השני. היא הוחתמה על חוזה לסיור הופעות עולמי ובמהלך השנתיים הבאות הופיעה כסולנית בגרמניה, בפולין, בברית המועצות, בארצות הברית ובקנדה. הקריירה הבינלאומית של נבה נקטעה במלחמת העולם השנייה אולם חודשה בתומה בלונדון. אחיה, הפסנתרן ז'אן-פול, ליווה אותה והשניים ערכו סיור מקיף באירופה שאחרי המלחמה (שכלל הופעה בפסטיבל האביב הבינלאומי למוזיקה בפראג), וכן ביקרו באוסטרליה ובדרום אמריקה. הם באו גם לביקורים חוזרים באולמות הקונצרטים החשובים של ארצות הברית. סגולותיה הכנריות - העוצמה, השליטה והמצלול הנקי - מציבים את ז'ינט נבה בין הכנרים הגדולים בעולם, על אף הקריירה הקצרה. נבה הופיעה בקונצרט האחרון שלה ב-20 באוקטובר 1949. כעבור שבוע, ב-27 באוקטובר, יצאו היא ואחיה בטיסת אייר פראנס אל סדרת קונצרטים נוספת. מטוסם התנגש בצלע הר לאחר שני ניסיונות נחיתה כושלים בנמל התעופה בסאו מיגל שבאיים האזוריים. כל 48 נוסעי הטיסה, ביניהם אלוף האגרוף הצרפתי המפורסם מרסל סרדן, נספו. אדית פיאף כתבה על נבה באוטוביוגרפיה שלה, "גלגל המזל": "הייתי מוכנה לנסוע אלפי מילין כדי לשמוע את ז'ינט נבה הדגולה...". ז'ינט נבה, באתר AllMusic (באנגלית) ז'ינט נבה, באתר MusicBrainz (באנגלית) ז'ינט נבה, באתר Discogs (באנגלית) ג'ינט נבה מנגנת קטע מהפואמה של ארנסט שוסון ביוטיוב ז'ינט נבה, באתר "Find a Grave" (באנגלית)
פטרייה (פירושונים)

האם התכוונתם ל... פטריות – סוג של אורגניזמים אוקריוטיים פטריות בסיסה – מערכה בממלכת הפטריות פקועה דו-נבגית – מין של פטרייה אכילה, מוכר גם כפטריית חורש, שמפיניון, פורטובלו או פורטובלה פטרת – מחלה הנגרמת על ידי פטריות פטרת הציפורניים – זיהום פטרייתי של הציפורניים פאטריה – אוניית גירוש בריטית שרוכזו עליה מעפילים במטרה לגרשם למאוריציוס וטבעה ב-25 בנובמבר 1940 "פאטריה" – המנון מזרח טימור ענן פטרייה – ענן הנוצר כתוצאה מפיצוץ גדול פטריוט
ציש"א

"ציש"אָ" (נהגה: "צישוֹ"; ראשי תיבות ביידיש: צענטראַלער יידישער שול-אָרגאַניזאַציע אין דער פוילישער רעפובליק – "ארגון בתי הספר היידים המרכזי ברפובליקה הפולנית"; בתעתיק פולני: CYSZO) הייתה רשת בתי ספר יהודיים סוציאליסטיים יידישיסטים שפעלה בפולין בין שתי מלחמות העולם. רשת בתי הספר של "ציש"א" הוקמה בשנת 1921, על ידי אנשי המפלגות הסוציאליסטיות ("הבונד", "פועלי ציון", מה"מאוחדים" ומהבלתי-תלויים). "ציש"א" דגלה בחינוך חילוני-סוציאליסטי, המבוסס על סולידריות בינלאומית של מעמד הפועלים, ללא השפעה דתית, בשפת היידיש. רוב בתי הספר של הרשת התרכזו בחבלי הסְפָר המזרחי, ורוב התלמידים השתייכו למעמד חברתי נמוך. לרשת ציש"א היה מרכז פדגוגי בוילנה: הסמינר להכשרת מורים. מוסד זה שימש גם מרכז לגיבושן והפצתן של יוזמות פדגוגיות חדשות. שנות השיא של רשת החינוך היידית כולה היו בשנות העשרים של המאה העשרים, עד לסגירתו של הסמינר להכשרת מורים בשנים הראשונות של שנות השלושים (כנראה בהוראת השלטונות). שול קולט רשת החינוך "תרבות" רשת החינוך "יבנה" רשתות החינוך "חורב" ו"בית יעקב" בתי הספר הפולניים-העבריים שאבאסובקי פוליטיקה וחינוך ביהדות פולין בין שתי מלחמות העולם ג'ושוע ד' צימרמן, ציש"א, באנציקלופדיית ייִוואָ ליהודי מזרח אירופה (באנגלית) Guide to the Records of the TSYSHO (Tsentrale Yidishe Shul Organizatsye) 1919-1940, ייווא, המרכז להיסטוריה יהודית עדינה בר-אל, מגוון הזרמים החינוכיים בקהילה היהודית בפולין יעד בירן, היסטוריה יהודית אלטרנטיבית: לימודי ההיסטוריה ברשת בתי הספר ציש"א בר-אל, עדינה, עיתונות ילדים ביידשי ובעברית בפולין, 1918-1939, כרך כרך א', חיבור לשם קבלת תואר דוקטור לפילוסופיה, האוניברסיטה העברית, 2001, עמ' עמ 45-51 ערך זה הוא קצרמר בנושא היסטוריה ובנושא יידיש. אתם מוזמנים לתרום לוויקיפדיה ולהרחיב אותו.
סולימאן פאשא ברגיני

סולימאן פאשא ברגיני או ברקינזדה (אלבנית Sulejman Pasha Bargjini, טורקית Berkinzade Suleyman Paşa) היה גנרל עות'מאני ובעל אחוזות ממוצא אלבני. סולימאן פאשא ברגיני נולד בעיירה מולט שעל יד פטרלה. משום כך הוא מוכר גם כסולימאן פאשא מולטי. הוא היה מקימה של העיר טירנה, בירתה הנוכחית של אלבניה. הוא הקים את העיר בשנת 1614, על נתיב סחר, במקום בו הייתה מצודה רומית עתיקה. בנה שם מסגד, חמאם ומרכז מסחרי עם מאפיה. המסגד ההיסטורי שנשא את שמו נהרס בשנת 1945 על ידי השלטון הקומוניסטי כדי לפנות מקום לאנדרטה לזכר הפרטיזנים האנטי-פשיסטים. יש הסבורים כי מקור שמה של העיר הוא על שמה של טהראן, בירתה של האימפריה הספווית, נגדה ניהל סולימאן פאשא מערכה צבאית מוצלחת באותה תקופה. אך למעשה, האזור הוכר בשם זה עוד לפני כן, ולפירוש השם יש הסברים אחרים, סבירים יותר. ערך זה הוא קצרמר בנושא האימפריה העות'מאנית ובנושא אנשי צבא. אתם מוזמנים לתרום לוויקיפדיה ולהרחיב אותו.
שול קולט

שול און קולטור פארבאנד ("שוּל אוּן קוּלטוּר פַרבָּנְד"; יידיש: איגוד בתי הספר והתרבות), שנודעה בכינוי המקוצר "שול קולט", הייתה רשת בתי ספר יהודיים חילוניים, שפעלה בפולין בין שתי מלחמות העולם. הרשת הוקמה על ידי איחוד הברית העולמית של פועלי ציון ימין ופועלי ציון ("ברית הפועלים העברית הסוציאליסטית פועלי ציון - צ"ס), שפרשו מ"ציש"א", והייתה קטנה ביחס לרשתות האחרות. בתי הספר של "שול קולט" היו חילוניים, והשפה העיקרית בהם הייתה יידיש. עם זאת, בניגוד ל"ציש"א", ראו אנשי "שול קולט" בעברית שפה השנייה, אך עקב דרישת השלטונות הכניסו גם פולנית לתוכנית הלימודים ובכך הפכו, למעשה, לתלת-לשוניים. ציש"א תרבות יבנה חורב ובית יעקב בתי הספר הפולניים-העבריים שאבאסובקי פוליטיקה וחינוך ביהדות פולין בין שתי מלחמות העולם ערך זה הוא קצרמר בנושא היסטוריה ובנושא תולדות עם ישראל. אתם מוזמנים לתרום לוויקיפדיה ולהרחיב אותו.
מכון הנרייטה סאלד

מכון הנרייטה סאלד הוא מכון מחקר במדעי החברה ומדעי ההתנהגות השוכן בשכונת קריית מנחם בירושלים. המכון עוסק במחקר ובתכנון תוכניות התערבות והדרכה בתחום מדעי ההתנהגות בכלל ובתחום החינוך בפרט. לצד מחקר עצמאי, המוסד עוסק בכתיבת מבחנים עבור מדינת ישראל ומוסדות שונים, בין השאר המכון אחראי על כתיבת מבחני הבגרות העיוניים עבור משרד החינוך ומבחני גמר עבור מוסדות החינוך העצמאי. במכון פועלת ספרייה מקצועית המרכזת מידע בתחום מדעי החברה והחינוך, ולצידה מרכז מידע ממוחשב. המכון הוקם על ידי המחנכת והפעילה הציונית הנרייטה סאלד בשנת 1941. יו"ר הוועד המנהל של מכון סאלד היא שלומית עמיחי. ד"ר עידית מני-איקן היא מנהלת המכון. חוקרי המכון עוסקים בכתיבת מחקרים, פעולות הערכה, ומחקרי מעקב בתחומי החברה והחינוך, עבור ארגונים ומוסדות שונים. המכון יוזם פעולות בשדה החינוך שמטרתן פיתוח מקצועי של בעלי תפקידים בבית הספר: מנהלים, רכזי הערכה ומורים. במכון נכתבים מבחני ידע ומבחני אינטליגנציה, ובהם בחינות הבגרות העיוניות, בחינות לאיתור מחוננים, בחינות כניסה לבתי ספר ייחודיים ועוד. במכון מתקיימים קורסי הכשרה והעשרה, המוכרים לגמול השתלמות לעובדי ציבור, ומכסים קשת רחבה של תחומים, בהם ניהול, מדעי החברה, כלכלה, השפה העברית, מחשבים ומשפטים. במכון פועל מרכז מידע ממוחשב בתחומי החינוך ומדעי החברה. המרכז מתמחה באיסוף מידע ובפיתוח שירותי מידע מקצועיים בתחומי החינוך ומדעי החברה בישראל. במרכז פועלת ספרייה מקצועית. שרותי המידע מיועדים לחוקרים, למרצים, לסטודנטים, לתלמידים, לאנשי מקצוע ולקהל הרחב. המרכז מפתח מאגרי מידע ממוחשבים בתחומי החינוך ומדעי החברה. מדיה וקבצים בנושא מכון הנרייטה סאלד בוויקישיתוף אתר האינטרנט הרשמי של מכון הנרייטה סאלד מכון הנרייטה סולד, דף שער בספרייה הלאומית
ניס (כדורגל)

אולימפיק גימנסטי קלוב ניס (צרפתית: Olympique Gymnaste Club Nice Côte d'Azur בקיצור: OGC Nice ;בתרגום חופשי: "מועדון המתעמלים האולימפי ניס - הריביירה הצרפתית") הוא מועדון כדורגל צרפתי מהעיר ניס. המועדון משחק כיום בליגה 1 שהיא ליגת הכדורגל הראשונה והבכירה בצרפת. אצטדיונה הביתי הוא אליאנץ ריביירה שמכיל 35,700 מקומות ישיבה. מועדון הכדורגל נוסד ב-9 ביולי 1904 והתחיל לשחק בצורה מסודרת בליגה רק לאחר שנה. המועדון שיחק בעונותיו הראשונות בליגה השנייה, הנקראת "ליגה 2", ורק בעונת 1947/1946 עלה לראשונה לליגה הבכירה. מאז הפך המועדון לאחד הגדולים בצרפת באותה תקופה בעקבות זכייה ב-4 אליפויות וב-2 גביעים במהלך עשור. חרף ההצלחה, שב המועדון לליגה השנייה לאחר 13 שנה בליגה הבכירה. המועדון סבל מקשיים כלכליים לאורך שנות ה-60 וה-70 ובסוף הורד לליגה השלישית, אולם משקיעים צרפתים קנו את הקבוצה בראשית שנות ה-80 והקימו אותה לתחייה לאחר תקופה ממושכת בליגות הנמוכות של צרפת. בעונת 1987/1986 חזרה הקבוצה לליגה הבכירה ושם הפכה לקבוצת תחתית הנלחמת על חייה בליגה ולאחת הקבוצות החלשות בליגה; בשל סיבה זו היא ירדה בעונת 1988/1987 לליגה השנייה בפעם השלישית בהיסטוריה שלה, באותה עונה גם עזבו המשקיעים שלה. בין העונות 1989/1988 ו-2000/1999 המועדון שיחק בעיקר בליגה השנייה, והצליח לזכות פעם אחת בגביע הצרפתי בפעם השלישית בהיסטוריה שלו. בתחילת עונת 2002/2001 נרכש המועדון על ידי קבוצת עסקנים האוהדים את הקבוצה. הקבוצה עלתה לליגה הראשונה, אולם למרות הכספים הרבים שהושקעו בה, היא ירדה לליגה השנייה, אולם לא הצליחה להשיג את המשאבים הדרושים ואף הורדה לליגה השלישית, אולם תוך 2 עונות שבה לליגה הראשונה ואף הגיעה לגמר גביע הליגה הצרפתית של 2006 שם הפסידה לנאנסי 2-1. בספטמבר 2013 חנכה הקבוצה את אצטדיונה החדש אליאנץ ריביירה המכיל 35,624 מקומות ישיבה, אשר החליף את האצטדיון העירוני דו רה שהכיל 18,415 מקומות ישיבה. בשנת 2016, קבוצת משקיעים סינית-אמריקאית בראשות צ'יין לי ואלכס ג'נג רכש 80% מהמועדון. בעונת 2016/2017 סיימה ניס במקום השלישי בליגת העל הצרפתית, והעפילה לסיבוב השלישי בליגת האלופות של אופ"א. ב-11 ביוני 2018, שחקן הנבחרת לשעבר פטריק ויירה הוכרז כמאמן ניס, במקום לוסיאן פאבר. בעונת 2018/2019 סיימה ניס במקום השביעי בליגה הבכירה. ביולי 2019, הוכרז שג'ים רטקליף רכש את המועדון הצרפתי תמורת 100 מיליון אירו. לאחר עונה גרועה שבה ניס הייתה במקום ה-11 בליגה הבכירה ובמקביל הודחה מהליגה האירופית, המאמן פטריק ויירה פוטר. עוזרו של ויירה, אדריאן אורסיה, נכנס לתפקידו. נייס סיימה את עונת 2020/2021 במקום התשיעי בטבלת הליגה הצרפתית הבכירה. ב-28 ביוני 2021, כריסטוף גאלטייה מונה למאמן הראשי החדש. ב-27 ביוני 2022, לוסיין פאבר חזר לניס כמאמן. נכון ל-15 בפברואר 2024 אליפות הליגה הצרפתית (4):1950/1951, 1951/1952, 1955/1956, 1958/1959. הגביע הצרפתי (3):1951/1952, 1953/1954, 1996/1997. גמר הגביע הצרפתי (1): 1981/1982 שמינית גמר גביע המחזיקות (2):1981/1982, 1997/1998. שלב הבתים של גביע האלופות (2): 1955/1956, 1958/1959. מדיה וקבצים בנושא ניס בוויקישיתוף אתר האינטרנט הרשמי של ניס (בצרפתית) ניס, ברשת החברתית פייסבוק ניס, ברשת החברתית אקס (טוויטר) ניס, ברשת החברתית אינסטגרם ניס, ברשת החברתית טיקטוק ניס, סרטונים בערוץ היוטיוב פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu Effectif OGC Nice | Equipe Pro | saison 2022-2023, OGC Nice (בצרפתית)
יבנה (פירושונים)

האם התכוונתם ל... יבנה – עיר בישראל קבוצת יבנה – קיבוץ דתי גן-יבנה – יישוב הסמוך לאשדוד יבנה-ים – עיר נמל עתיקה בארץ ישראל, אחת מערי הנמל החשובות שמדרום ליפו, שהייתה הנמל ליישובים בפנים הארץ, מתקופת הברונזה ועד לימי הביניים יבנא – עיירה ערבית בעבר ישיבת כרם ביבנה – אם ישיבות ההסדר השוכנת בסמוך לעיר יבנה הוצאת יבנה – הוצאת ספרים יבנה - האנציקלופדיה לנוער – אנציקלופדיה של הוצאת יבנה יבנה (רשת חינוך) – רשת חינוך דתית במזרח אירופה יבנה (קלן) – הגימנסיה היהודית היחידה בחבל הריין בגרמניה בין שתי מלחמות העולם תיכון דתי יבנה (חיפה) – בית ספר תיכון דתי וישיבה תיכונית בחיפה תל יבנה – תל היסטורי ליד יבנה יבנה (לבוב) – ירחון תורני שהופיע בלבוב בין השנים ה'תרפ"ט–ה'תרצ"א (1929–1931) בהוצאת ש. ז. שפירא אישים: רבי לויטס איש יבנה – תנא בדור השלישי רבן גמליאל דיבנה – מגדולי התנאים, נשיא הסנהדרין אישים ששם משפחתם יבנה: יצחק יבנה – מראשוני טייסי חיל האוויר הישראלי ומפקד בית הספר לטיסה של חיל האוויר; אביו של עירד יבנה עירד יבנה – פרופסור למדעי המחשב בטכניון, לשעבר דקאן הפקולטה למדעי המחשב; בנו של יצחק יבנה רם יבנה – קצין צה"ל, סגן ראש חטיבת המחקר וראש החטיבה האסטרטגית
חורטיצה

חורטיצה (אוקראינית: Хортиця) הוא שמו של האי הגדול ביותר בנהר דנייפר באוקראינה בתחום העיר זפוריז'יה. האי הוא שמורת טבע ייחודית, שבה ניתן למצוא צמחים ובעלי חיים, חלקם נדירים ובסכנת הכחדה, ואתרים היסטוריים וארכאולוגיים מתקופת שונות: תקופת האבן, תקופת ההתיישבות של הסלאבים באזור ועוד. בשנת 1965 האי הוכרז כשמורת טבע ממלכתית על ידי ממשלת הרפובליקה הסובייטית של אוקראינה ובשנת 1993 הוא הוכרז כשמורת טבע לאומית על ידי ממשלת הרפובליקה העצמאית של אוקראינה. אורך האי - 12.5 ק"מ, רוחב - 2.5 ק"מ במקום הרחב ביותר. ישנן שתי השערות לגבי מקור שם האי: משמו של חורס (Хорс‏, Хърс), אחד האלים של הדת הסלאבית הפגאנית או מהמילה הטורקית ort - אמצעי. מדיה וקבצים בנושא חורטיצה בוויקישיתוף האתר הרשמי של שמורת חורטיצה (באוקראינית) מאמר על החי והצומח בחורטיצה באתר newz.com.ua (אורכב 04.06.2012 בארכיון Wayback Machine) (ברוסית) ערך זה הוא קצרמר בנושא גאוגרפיה של אוקראינה ובנושא איים. אתם מוזמנים לתרום לוויקיפדיה ולהרחיב אותו.
אלן היגר

אלן ג'יי היגר (בשם מלא באנגלית: Alan Jay Heeger; נולד ב-22 בינואר 1936) הוא כימאי ופיזיקאי יהודי-אמריקאי, חתן פרס נובל לכימיה לשנת 2000 (יחד עם אלן מקדיארמיד והידקי שירקאווה), "על גילוי ופיתוח פולימרים מוליכים חשמלית". היגר נולד בסו סיטי שבאיווה. הוא השלים את התואר הראשון בפיזיקה ובמתמטיקה מאוניברסיטת נברסקה-לינקולן בשנת 1957, ואת הדוקטורט בפיזיקה מאוניברסיטת קליפורניה בברקלי בשנת 1961. מהשנים 1982-1962 שימש כאחד מחברי סגל אוניברסיטת פנסילבניה. בשנת 1982 החל בתפקידו הנוכחי כפרופסור באוניברסיטת קליפורניה בסנטה ברברה. מחקרו הוביל להקמתן של חברות הזנק אחדות, בהן יוניאקס (אותה הקים היגר עצמו), קונקרה וסיריג'ן. בשנת 1983 זכה בפרס אוליבר אי באקלי של האגודה האמריקאית לפיזיקה. בנו הבכור דייוויד הוא מדען מוח ובנו השני פיטר הוא אימונולוג. מדיה וקבצים בנושא אלן היגר בוויקישיתוף אלן היגר, באתר פרס נובל (באנגלית) אלן היגר, באתר dblp אלן היגר, באתר גוגל סקולר Alan J. Heeger, באתר של אוניברסיטת קליפורניה, סנטה ברברה אלן היגר, באתר אנציקלופדיה בריטניקה (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
גרד פאלטינגס

גרד פאלטינגס (בגרמנית: Gerd Faltings; נולד ב-28 ביולי 1954 בגלזנקירכן) הוא מתמטיקאי גרמני מחשובי חוקרי תורת המספרים. ידוע בשל עבודתו בגאומטריה אלגברית ובשל הוכחתה של השערת מורדל. בשנים 1972–1978 למד מתמטיקה ופיזיקה באוניברסיטת מינסטר. בשנת 1978 קיבל תואר דוקטור למתמטיקה ובשנת 1981 סיים "הביליטציה", שניהם מאוניברסיטת מינסטר. בשנים 1982–1984, שימש כפרופסור באוניברסיטת וופרטל, ובשנים 1985–1994 שימש כפרופסור באוניברסיטת פרינסטון. בשנת 1986 זכה במדליית פילדס על הוכחת השערת מורדל: לעקום לא-סינגולרי מגנוס   g > 1 {\displaystyle \ g>1} מעל שדה מספרים, יש רק מספר סופי של נקודות רציונליות. תוצאה זו ידועה כיום בשם "משפט פאלטינגס". משנת 1995 עמד בראש מכון מקס פלאנק למתמטיקה בבון. בשנת 1996 זכה בפרס לייבניץ מהקרן הגרמנית למחקר, הפרס הגבוה ביותר בתחום המחקר בגרמניה. פרס דני היינמן (1983) מדליית פילדס (1986) פרס גוטפריד וילהלם לייבניץ (1996) פרס שאו (2015) מדיה וקבצים בנושא גרד פאלטינגס בוויקישיתוף אתר האינטרנט הרשמי של גרד פאלטינגס (באנגלית) גרד פאלטינגס, באתר פרויקט הגנאלוגיה במתמטיקה גרד פאלטינגס, באתר MacTutor (באנגלית) גרד פאלטינגס, באתר אנציקלופדיה בריטניקה (באנגלית) גרד פאלטינגס, באתר של אוניברסיטת בון מאמר של פאלטינגס על הוכחת המשפט האחרון של פרמה על ידי ויילס וטיילור, Notices of the AMS, יולי 1995 (אנגלית).
הנקב הסגלגל

הנקב הסגלגל (TA: Foramen ovale cordis) הוא נקב הנמצא במחיצה הבין-עלייתית שבלב העובר, המאפשר למחצית מכמות הדם מהעליה הימנית לזרום לעליה השמאלית. זהו אחד משני מעברי דם שקיימים בלב בשלב העוברי ונסגרים לאחר הלידה. המעבר השני קרוי הצינור העורקי. הדם המחומצן נשאב על ידי החדר השמאלי דרך אבי העורקים ומשם עובר בעיקר לראש ולפלג הגוף העליון. שאר הדם זורם בכיוון הרגיל דרך הלב הימני לעורק הריאה. רוב הדם העורקי הריאתי זורם דרך הצינור העורקי לתוך אבי העורקים היורד לפלג הגוף התחתון. יותר ממחצית מתפוקת הלב עוברת דרך חבל הטבור לצינורות חילופי הגזים בשליה. לאחר הלידה נאטם הנקב הסגלגל, והופך להיות הגומץ הסגלגל (fossa ovalis). הגומץ הסגלגל אינו פתח חלון ממשי, מכיוון שבלב תקין אין מעבר של דם בין העליות. בלידה נעשים שינויי זרימה חשובים. כשנחתך חבל הטבור, הגברת זרימת הדם באבי העורקים מעלה מיד את הלחץ. הריאה מתנפחת, כלי הדם בריאה לא נלחצים, ההיפוקסיה בריאה מופחתת. במצב זה התנגדות הריאה לזרימה קטנה פי 10. בגלל שהלחץ בפרוזדור השמאלי גדול ב-2-4 mmHg מהלחץ בפרוזדור הימני, קפל שריר הנמצא בצד שמאל של חיץ הפרוזדורים סוגר את הנקב הסגלגל. כמה שעות לאחר הלידה מתכווץ קיר שרירי וחוסם את המעבר, ובמשך מספר חודשים נבנה סוגר בתצורתו הסופית. ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
מסגד אטהם ביי

מסגד אטהם ביי (באלבנית: Xhamia e Et'hem Beut) ממוקם סמוך לכיכר סקנדרבג במרכז טירנה, בירת אלבניה. בנייתו החלה בשנת 1789 על ידי מולה ביי, והסתיימה בשנת 1823 על ידי בנו האג'י אטהם ביי, שהיה גם נינו של סולימאן פאשה ברגיני. בזמן השלטון הקומוניסטי באלבניה היה המסגד סגור, והוא נפתח מחדש ב-18 בינואר 1991, לאחר נפילת המשטר. ציורי הקיר (פרסקו) שבמסגד מציגים עצים, מפלי מים וגשרים וכן תיאורי טבע דומם, מחזות נדירים באמנות מוסלמית. במסגד מתקיימים סיורים יום-יומיים. מדיה וקבצים בנושא מסגד אטהם ביי בוויקישיתוף ערך זה הוא קצרמר בנושא מסגדים ובנושא אלבניה. אתם מוזמנים לתרום לוויקיפדיה ולהרחיב אותו.
Netstat

הפקודה netstat (הלחם של network statistics) מציגה את החיבורים הפעילים, טבלאות ניתוב וסטטיסטיקות של התעבורה הנכנסת והיוצאת מהמחשב לרשת (רשת מקומית ו/או רשת האינטרנט). הפקודה קיימת במערכות ההפעלה Unix ודומותיה (למשל Mac OS, לינוקס ו-BSD), וחלונות NT. הפקודה משמשת לזיהוי תקלות ולהערכת כמות התעבורה היוצאת והנכנסת ברשת. netstat [options] [-p protocol] [interval] a- מציג את כל ההתקשרויות הפעילות b- מציג את השם הבינארי של התוכנית שיצרו כל אחת מההתקשרויות (זמין רק בחלונות) n- מציג את הנתונים במספרים (כתובות IP במקום כתובות Domain ומספרים במקום שמות פורטים) o- מציג את מספרי התהליכים (PID) כפי שמופיעים במנהל המשימות של חלונות (זמין בחלונות XP וחלונות 2003) p- בחלונות: ממיין את ההתקשרויות לפי הפרוטוקול המשמש אותן בשכבת התעבורה בלינוקס: מציג את התהליכים שמשתמשים בכל אחד מה-sockets (מקביל ל-b- בחלונות) r- מציג את תוכן טבלת הניתוב (מקביל לפקודה route print בחלונות) s- מציג סטטיקטיקה של השימוש בכל אחד מהפרוטוקולים בשכבת התעבורה v- בשילוב עם b- מציג את שרשרת התוכניות שהפעילה התוכנית כדי ליצור את ההתקשרות Interval חוזר על פקודת netstat במרווחי זמן קבועים הפלט של הפקודה מורכב ממספר עמודות: Proto - שם הפרוטוקול המשמש את החיבור בשכבת התעבורה Local Address - כתובת ה-IP של המחשב המקומי והפורט שבו משתמש החיבור (אם הפורט עדיין לא נקבע יופיע הסימן "*") Foreign Address - כתובת המחשב המרוחק State - מצב ההתקשרות: ESTABLISHED - התקשרות פעילה TIME_WAIT - מצב שמתחיל מיד לאחר סיום ההתקשרות ומאפשר למחשב המקומי לפרש חבילות מידע נכנסות כשאריות, שעדיין מסתובבות ברשת, מהתקשרות שהסתיימה. LISTEN - מצב שבו תוכנית ממתינה לחבילות מידע נכנסות (לעיתים יכול להעיד על סוס טרויאני שממתין לקבלת פקודות) הפקודה netstat יעילה באיתור רוגולות מכיוון שלרוב הן יוצרות התקשרויות למחשבים ברשת האינטרנט. עם זאת, מכיוון שהפקודה עובדת רק בשכבת התעבורה של מודל ה-TCP/IP, היא לא יכולה לגלות תוכנות שעובדות בשכבות נמוכות יותר (לדוגמה דרייברים בשכבה הפיזית). הפקודה netstat הופיעה לראשונה בגרסה 4.2 של BSD. במערכת Windows 95 הוסבה התוכנה גם לשורת הפקודה של חלונות כחלק מהשימוש במימוש של קוד ה־IP מ־BSD שם[דרוש מקור]. במערכות לינוקס היא מומשה מחדש ובצורה לא לגמרי תואמת כחלק מהחבילה net-tools. אולם פיתוחה של חבילה זו הופסק[דרוש מקור] וחבילת iproute, מחליפתה, כוללת את הפקודה המקבילה ss (קיצור של Sockets Statatistics). לדוגמה: netstat 5 חוזר על הפקודה netstat כל 5 שניות [http://www.unix.com/man-page/FreeBSD/1/netstat/ התיעוד של פקודת netstat במערכת FreeBSD התיעוד של פקודת netstat בלינוקס התיעוד של הפקודה ss בלינוקס